TLUXE กู้เงิน 661.50 ลบ. จาก EXIM BANK ลงทุนโรงไฟฟ้าพลังความร้อนใต้พิภพในญี่ปุ่น
TLUXE กู้เงิน 661.50 ลบ. จาก EXIM BANK ลงทุนโรงไฟฟ้าพลังความร้อนใต้พิภพในญี่ปุ่น 8 โครงการ กำลังการผลิตเทียบเท่าโซลาร์ฟาร์ม 8MW
20 พ.ย. 2560

ดร.พงศ์รักษ์ จินดาสมบัติเจริญ ประธานคณะกรรมการบริหาร และพลเอกเชาวฤทธิ์  ประภาจิตร์ ประธานเจ้าหน้าที่บริหาร บริษัท ไทยลักซ์ เอ็นเตอร์ไพรส์ จำกัด (มหาชน) หรือ TLUXE เปิดเผยว่า บริษัทร่วมลงนามในสัญญาสนับสนุนทางการเงิน กับนายพิศิษฐ์ เสรีวิวัฒนา กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) วงเงินสินเชื่อจำนวน 2,205 ล้านเยน หรือ 661.50 ล้านบาท
ทั้งนี้เพื่อใช้ในการลงทุนโครงการโรงไฟฟ้าพลังงานความร้อนใต้พิภพ (Geothermal Energy) บนเกาะคิวชู เมืองเบปปุ จ.โออิตะ ประเทศญี่ปุ่น จำนวน 8 โครงการ หรือกำลังผลิตเทียบเท่ากับโรงไฟฟ้าพลังงานแสงอาทิตย์ 8 เมกะวัตต์